ჯო ლოკი

ჯოზეფ უილიამ ლოკი (; დ. 24 სექტემბერი, 2003) — მენელი მსახიობი. ცნობილია მთავარი როლისთვის Netflix-ის თინეიჯერულ სერიალში „გულის გამჩერებელი“, სადაც განასახიერებს საშუალო სკოლის მოსწავლეს, ჩარლი სპრინგს. ამ როლისთვის მოიპოვა საბავშვო და საოჯახო ემის პრემიის ნომინაცია გამორჩეული მთავარი შესრულების კატეგორიაში. 2024 წელს შეასრულა ბილი მაქსიმოვის / უილიამ კაპლანის როლი Marvel-ის კინოსამყაროს მინისერიალში „აგატა: მთელი ეს დრო“ და ტობიას რაგის როლი ბროდვეის მიუზიკლში „სუინი თოდი, დალაქი–დემონი ფლიტ–სთრითიდან“.

ადრეული ცხოვრება
ჯოზეფ უილიამ ლოკი დაიბადა 2003 წლის 24 სექტემბერს. გაიზარდა დაგლასში, კუნძულ მენზე. განათლება მიიღო ბალაკერმინის საშუალო სკოლაში. 2022 წლის აპრილში ITV-ის გადაცემაში „This Morning“ თქვა, რომ სწავლობდა პოლიტიკას, ისტორიასა და ინგლისურს.

საშუალო სკოლაში სწავლისას, ლოკმა და მისმა სამმა თანასკოლელმა შეადგინეს პეტიცია, რომ მთავრობას გადაეხედა სირიელი დევნილების კუნძულ მენზე მიღების საკითხი.

კარიერა
ჯო ლოკმა მონაწილეობა მიიღო 2020 წლის ეროვნული თეატრის კავშირებში, გაიეტის თეატრის სპექტაკლებში კენსინგტონის ხელოვნებათა ცენტრის ახალგაზრდულ ჯგუფთან ერთად.

2022 წელს ლოკმა დაიწყო ჩარლი სპრინგის, თავისი პირველი საეკრანო როლის, შესრულება Netflix-ის თინეიჯერულ სერიალში „გულის გამჩერებელი“, რომელიც ეფუძნება ელის ოსმანის ამავე სახელწოდების ვებკომიქსსა და გრაფიკულ რომანს. იგი ამოირჩიეს 10 000 პოტენციური მსახიობიდან, რომლებმაც მონაწილეობა მიიღეს ღია კასტინგში. ლოკმა, რომელიც პირველის სეზონის გადაღებისას 17 წლის იყო, შეასრულა 14-15 წლის საშუალო სკოლის მოსწავლის როლი.

2024 წელს ლოკმა მონაწილეობა მიიღო Marvel Studios-ის „ვანდავიჟენის“ სპინ-ოფში „აგატა: მთელი ეს დრო“. უკანასკნელში განასახიერა გოთი პერსონაჟი, რომელსაც თავდაპირველად „თინეიჯერს“ უწოდებდნენ, თუმცა  მოგვიანებით აღმოჩნდა, რომ უილიამ კაპლანი იყო. იმავე წელს, ლოკმა ითამაშა ტობიას რაგი ბროდვეის მიუზიკლში „სუინი თოდი, დალაქი–დემონი ფლიტ–სთრითიდან“.

პირადი ცხოვრება
ლოკი Instagram-ზე 12 წლის ასაკში დაკამინგაუტდა და დედამისს უთხრა, რომ გეი იყო. მალევე მიხვდა, რომ ოჯახისგან განსხვავებით, მსოფლიოსთვის ამის გასამხელად მზად არ იყო, და პოსტი წაშალა. 15 წლის ასაკში ხელმეორედ დაკამინგაუტდა. ლოკმა არაერთხელ ისაუბრა კუნძულ მენზე ახალგაზრდა გეი მამაკაცად ცხოვრების გამოცდილებაზე და არაერთი პარალელი გაავლო ჩარლისთან „გულის გამჩერებელში“.

2022 წლის აგვისტოში კუნძული მენის ჯანდაცვის მინისტრმა ლოური ჰუპერმა განაცხადა, რომ ხელისუფლება შეცვლიდა გეი მამაკაცებისთვის სისხლის დონაციის სრული აკრძალვის კანონს მას შემდეგ, რაც კუნძულის ყოველწლიურ ღირსების მარშზე ნაჩვენებ ვიდეო შეტყობინებაში ლოკმა ამ „არქაული“ წესის შეცვლისკენ მოუწოდა.

ფილმოგრაფია
+ აღნიშვნა  მიუთითებს, რომ ნაშრომი ჯერ არ გამოსულია

ტელევიზია
 წელი ქართული სახელწოდება ორიგინალური სახელწოდება როლი შენიშვნები 2022–დღემდე „გულის გამჩერებელი“ „Heartstopper“ ჩარლი სპრინგი მთავარი როლი; 24 ეპიზოდი 2024 — „The Great Stand Up to Cancer Bake Off“ საკუთარი თავი მონაწილე; 1 ეპიზოდი „აგატა: მთელი ეს დრო“ „Agatha All Along“ ბილი მაქსიმოვი / უილიამ კაპლანი / ვიკანი მთავარი როლი; 9 ეპიზოდი

თეატრი
 წელი ქართული სახელწოდება ორიგინალური სახელწოდება როლი ადგილი სქ. 2022 „სასამართლოები“ „The Trials“ ნოა Donmar Warehouse2024 „სუინი თოდი, დალაქი–დემონი ფლიტ–სთრითიდან“ „Sweeney Todd: The Demon Barber of Fleet Street“ ტობიას რაგი ლანტ-ფონტენის თეატრი, ბროდვეი

ჯილდოები და ნომინაციები
 ჯილდო წელი კატეგორია ნომინირებული ნამუშევარი შედეგი სქ. საბავშვო და საოჯახო ემის პრემია 2022 გამორჩეული მთავარი შესრულება „გულის გამჩერებელი“  National Television Awards 2022 ამომავალი ვარსკვლავი „გულის გამჩერებელი“  Queerty Awards 2023 შესრულება – ტელევიზია „გულის გამჩერებელი“  WhatsOnStage Awards 2023 საუკეთესო პროფესიონალური სადებიუტო შესრულება „სასამართლოები“  Broadway.com Audience Awards 2024 რჩეული შემცვლელი (მამაკაცი) სუინი თოდი, დალაქი–დემონი ფლიტ–სთრითიდან  Independent Spirit Awards 2025 საუკეთესო შესრულება„აგატა: მთელი ეს დრო“  სატურნის ჯილდო2025ახალგაზრდა მსახიობის საუკეთესო შესრულება ტელესერიალში„აგატა: მთელი ეს დრო“ 

რესურსები ინტერნეტში



სქოლიო

კატეგორია:დაბადებული 2003
კატეგორია:დაბადებული 24 სექტემბერი
კატეგორია:XXI საუკუნის ბრიტანელი ლგბტ ადამიანები
კატეგორია:XXI საუკუნის მენელი მამაკაცი მსახიობები
კატეგორია:ბრიტანელი ბავშვი მსახიობები
კატეგორია:ბრიტანელი მამაკაცი თეატრის მსახიობები
კატეგორია:ბრიტანელი მამაკაცი ტელემსახიობები
კატეგორია:ინგლისელი ლგბტ მსახიობები
კატეგორია:მენელი გეი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები